पंचकूला की अमनदीप द्राल ने बनाई लीड
{वुमंस प्रोफेशनल गोल्फ: द्राल ने 68 का कार्ड खेला आैर शीर्ष पर जा पहुंची
स्पोर्ट्सरिपोर्टर | चंडीगढ़
पंचकूलाकी युवा गोल्फर अमनदीप द्राल ने दूसरे दिन दूसरे स्थान से छलांग लगाकर शीर्ष स्थान हासिल कर लिया। हीरो वुमंस प्रोफेशनल गोल्फ टूर के पांचवें लेग के दूसरे दिन अमन ने 68 का कार्ड खेला और टॉप स्पॉट हासिल कर लिया। क्लासिक गोल्फ क्लब में अमनदीप के बाद वालाइका सार्थक, वाणी कपूर और गौरिका बिश्नोई ने 36 होल के बाद 141 अंक लेकर संयुक्त दूसरा स्थान हासिल किया। पंचकूला स्टार गोल्फर ने पहले ही होल पर फॉल्ट कर दिया। आठवें होल पर उन्होंने बोगी की। तीसरे, चौथे और 9वें होल पर उन्हें बर्डी लगाने में सफलता मिली।सेकंड नाइन में उन्होंने एक बार फिर से तीन बर्डी लगाई लेकिन इस बार बोगी नहीं की। दिन के अंत में उनका स्कोर फोर अंडर 139 रहा और अमनदीप सभी को पीछे करते हुए शीर्ष पर जा पहुंचीं।
थाई गोल्फर वालाइका सार्थक ने अपनी गेम में सुधार किया। उन्होंने 5 अंडर 67 का बेहतरीन कार्ड खेलकर पांच स्थानों की छलांग लगाई। उन्हें चौथे, 7वें, 10वें, 12वें, 16वें और 18वें होल पर 6 बर्डी मिली। सिर्फ 11वें होल पर उनका शॉट खराब हुआ। उन्होंने अपने इरादे साफ कर दिए कि वे आसानी से हार मानने वाली नहीं हैं। उनके साथ दूसरे स्थान पर रहीं वाणी कपूर ने फ्रंट नाइन में एक भी बोगी नहीं की लेकिन उन्हें 5वें और छठे होल पर बर्डी मिली। सेकंड नाइन में उन्हें एक बोगी का सामना करना पड़ा और 13वें 18वें होल पर उन्हें बर्डी लगाने में सफलता मिली। उन्होंने 70 का कार्ड खेला। गौरिका बिश्नोई ने तीन बर्डी और तीन ड्रॉप शॉट के साथ दिन का अंत किया।
अमेच्योर गोल्फर गुरजोत बदवाल आैर हीरो मोटो कॉप स्पॉन्सर शर्मिला निकोलेट 146 अंकों के साथ संयुक्त पांचवें स्थान पर रहीं। जयपुर की अफसाना फातिमा ने 147 अंकों के साथ सातवां, अमेच्योर गोल्फर 148 अंकों के साथ आठवां और 149 अंकों के साथ गुरसिमर बदवाल नौवें स्थान पर रहीं। अंकिता तिवाना को 152 अंकों के साथ 10वें स्थान से संतोष करना पड़ा।
awa_Deva hin_Deva awa_Deva hin_Deva hin_Deva awa_Deva